Uni läks meil muidugi kell  kaheksa ära. Lõdisesime natuke aega telgis kuni lõpuks välja ronisime. Tegime väikest hommikuvõimlemist, et külma naha vahelt ära ajada. Natuke soojem hakkas. Sõime siis viinereid ja leiba ning jõime mitte just parima maitsega rabajärve vett. Tagasitee oli üsna igav. Läks ka veidi aeglasemalt kui tulek, sest olime nii vara ärganud ja plaanitust palju varem laagrist liikuma hakanud. Liikusime aeglasemalt sellepärast, et me kohutavalt vara Aegviitu rongijaama ei jõuaks. Siiski jõudsime sinna kaks tundi enne  rongi väljumisaega. Otsisime seal poodi, et midagi süüa osta, kuna olime veits liiga vähe kaasa võtnud. Viimaks ma leidsingi poe ja ostsin meile kaneelirulle ja paki segumahla. Sõime neid muru peal istudes ja varsti saabus rong.